Ministrul Transporturilor Lucian Şova a declarat la Digi24 că termenul estimat la care metroul pe linia Eroilor - Drumul Taberei va fi dat în circulaţie este martie 2019.

„Din punct de vedere al construcţiei am credinţa că antreprenorul va termina lucrările la sfârşitul acestui an. Din păcate există un litigiu în justiţie privind achiziţia aparaturii privind siguranţa, deşi a fost un singur ofertant la această procedură, un mare concern de sorginte europeană a făcut o contestare în justiţie, a fost acceptată, e o evaluare în justiţie.

Din punct de vedere al construcţiei, se va termina în acest an, Metrorex va începe probele pentru că se poate face asta, astfel ca finele lui 2018 - terminarea lucrărilor, două luni - probe tehnologice, varianta estimată - martie 2019 dare în exploatare pentru public”, a declarat la Digi24 ministrul Lucian Şova.

FOTO: INQUAM PHOTOS - George Călin